
             REPUBLIKA HRVATSKA
KOPRIVNIČKO-KRIŽEVAČKA ŽUPANIJA
                OPĆINA MOLVE
           OPĆINSKI NAČELNIK

KLASA:400-08/24-01/1
URBROJ:2137/17-02-25-19
Molve, 29.srpnja 2025.


Obrazloženje 3. Izmjena i dopuna Proračuna Općine Molve za 2025. godinu

Ovim izmjenama i dopunama Proračuna za 2025. godinu povećan je ukupan Proračun za 2025. godinu za 1.195.316,00 eura  dok projekcije za 2026. i 2027. ostaju nepromijenjene.

U nastavku se daje pregled izmjena i dopuna aktivnosti:
1. AKTIVNOST A100006 LOKALNI IZBORI ( promjene unutar izvora financiranja)

Temeljem Odluke o visini naknade za rad predsjednicima, potpredsjednicima i članovima biračkih odbora za provedbu lokalnih izbora, obračunate su naknade i isplaćena im sredstva. S obzirom da su se istodobno održavali izbori za tijela jedinica lokalne samouprave i tijela jedinica područne (regionalne) samouprave, svaka jedinica lokalne, odnosno područne (regionalne) samouprave snosi troškove naknade za svoje izborno povjerenstvo i svoja stručna tijela i osobe, a naknadu za biračke odbore i zajedničke materijalne troškove jedinice snose u jednakim dijelovima. U skladu s navedenim, a temeljem podnesenog Zahtjeva za refundaciju Koprivničko - križevačka županija uplatila je sredstva za sufinanciranje naknada za rad članova izbornog povjerenstva i članova biračkih odbora u iznosu 10.177,15 eura u korist žiroračuna Općine Molve. Kako su Proračunom za 2025. godinu  planirana sredstva s te osnove u iznosu 4.911,00 eura(  kao prihod i kao rashod) pristupilo se izmjenama stavaka za 5.267,00 eura ( veza R 726, P 115). Za isti znos umanjen je rashod iskazan na teret proračunskih sredstava ( veza P048, R 556).
 

2. AKTIVNOST A100001 ADMINISTRATIVNO, STRUČNO I TEHNIČKO OSOBLJE 
Općina Molve kao tuženik u pravnoj stvari tužitelja Croatia banka d.d. iz Zagreba  dužna je platiti iznos od 65.974,68 eura sa zakonskom zateznom kamatom po sudskoj presudi Visokog trgovačkog suda Republike Hrvatske poslovni broj Pž-3344/2024-3. Na 3.sjednci općinskog vijeća Općine Molve upoznao sam članove predstavničkog tijela o istome i zatražio suglasnost za raspolaganje novčanim sredstvima kako bih se obveza po presudi podmirila u što kraćem roku. Po izvršenom plaćanju obračunate su i zatezne kamate. S obzirom da se ovakva nepredvidiva situacija nije mogla planirati Proračunom za 2025. godinu, pristupilo se dopunama Proračuna za 2025. godinu uključivanjem stavaka rashoda za iznos od 100.500,00 eura ( veza R 885 -zatezne kamate povećanje od 34.500,00 eura, R 884 -sudski postupci povećanje od 66.000,00 eura). 

3. AKTIVNOST A100002 TEKUĆE DONACIJE I NAKNADE ŠTETA

Unutar ove aktivnost planirani su prvenstveno rashodi vezani uz tekuće donacije u novcu i naravi te naknade šteta. S obzirom da Općina Molve kontinuirano pomaže svojim građanima i kućanstvima, a što ukazuje i polugodišnje izvršenje proračuna za razdoblje 01.01.-30.6.2025.godine,  planirani iznos od  4.000,00 eura povećava se na iznos od 10.000,00 eura ( veza R 055, R 056, R 057) povećanje od 6.000,00 eura..

4. TEKUĆI PROJEKT T100002 TROŠAK OBRADE I OTPLATA DUGOROČNOG KREDITA 

Radi transparentnijeg i preglednijeg iskazivanja podataka vezanih uz otplatu dugoročnog investicijskog kredita ( otplate glavnice i obračuni kamata) uključuju se rashodi temeljem obračuna zateznih kamata na zakašnjenje u podmirenju glavnice za što se iskazuje stavaka plana u iznosu 400,00 eura.( veza R 724 zatezne kamate) .

5. Tekući projekt T10004 OKVIRNI KREDIT 

S obzirom da je novim Pravilnikom o proračunskom računovodstvu i Računskom planu izmijenjen postupak evidentiranja kratkoročnog zaduživanja od 01.01.2025.godine u odnosu na pravila koja su vrijedila do kraja 2024. godine, potrebno je prilagoditi knjigovodstvene evidencije na način da se primljeni kratkoročni kredit (dopušteno prekoračenje po žiroračunu)  i njegova otplata neovisno o tome da li će se vratiti unutar iste proračunske godine ili u sljedećoj godini evidentira u okviru primitaka u razredu 8 i izdataka u razredima 5. Nastavno na prethodno izneseno, ovim izmjenamam uključuju se nove stavke plana na poziciji primitaka( veza P 102) i poziciji izdataka ( veza R 883) u iznosu 200.000,00 eura. Podsjetno, 17. listopada 2024. godine na 40. sjednici Općinskog vijeća Općine Molve kao općinskom načelniku odobreno mi je  sklapanje ugovora o korištenju okvirnog kredita s poslovnom bankom u kojoj Općina Molve ima otvoren žiro račun do iznosa 200.000,00 eura. Povrat kredita osiguran je u cijelosti kroz Proračun za 2025. godinu iz izvora financiranja 43 prihodi za posebne namjene.


6. Novi revolving kredit i zmjena izvora financiranja za iznos od  300.000,00 eura 

Općinsko vijeće Općine Molve na 2. sjednici održanoj 18. lipnja 2025. godine donijelo je Zaključak o korištenju kratkoročnog kredita kojim se  odobrava zaduživanje Općine Molve uzimanjem kratkoročnog kredita po računu Općine Molve radi zatvaranja obaveza po partiji kredita 5302119690 u iznosu do 300.000,00 eura sa rokom vraćanja od 12 mjeseci. Pristupio sam sklapanju Ugovora s bankom te je kredit iskorišten u skladu s namjenom. U skladu s navedenim, pristupilo se izmjenama izvora financiranja  za povrat  revolving kredita od 363.130,00 eura  ( umjesto izvora financiranja 43 prihodi za posebne namjene iskazan je izvor financiranja 81 primici od zaduživanja po revolving kreditu za iznos 300.000,00 eura). Izdaci po osnovi povrata  revolving kredita u iznosu 300.000,00 eura biti će planirani Proračunom za 2026. godinu u roku koji je definiran Ugovor.

7. AKTIVNOST A100005 ODRŽAVANJE JAVNIH POVRŠINA I GROBLJA 

Planirana aktivnost obuhvaća nabavu materijala, dijelova, repromaterijala, cvijeća, sadnica i sl. za održavanje javnih površina kao i usluge tekućeg i investicijskog održavanja javnih površina, igrališta  i groblja ( uz nabavu hladnjaka za mrtvačnicu, solarne klupe, svjećomata). Za navedene aktivnosti osigurano je 195.156,00 eura. Ovim izmjenama i dopunama Proračuna za 2025. godinu nije došlo do promjene osiguranog iznosa već samo do iskazivanja promjena u  izvorima  financiranja aktivnosti. 

8. KAPITALNI PROJEKT K100002 OPREMANJE I UREĐENJE IGRALIŠTA 

Općina Molve je aplicirala na natječaj Ministarstva demografije i useljeništva za dodjelu bespovratnih sredstava „Dostupnost kvalitetnih i priuštivih sadržaja za djecu u lokalnim zajednicama kroz opremanje i uređenje igrališta za djecu“ prijavom projekta „ Uređenje i opremanje dječjeg igrališta u naselju Molve“. Ukupni prihvatljivi troškovi projekta iznose 45.066,88 eura , a bespovratna sredstva za provedbu čine 80,00% odnosno 36.053,50 eura. U planu je opremanje i uređenje dječjeg igrališta u Marijanskoj ulici uključujući iskoličenje, iskop, postavu rubnjaka, postavu igrala ( spiralni tobogan s kulom, klackalica, vrtuljak, mali tobogan, kombinirano igralo), čišćenje, postavu trajne informacijske ploče, pripremu projektne dokumentacije i uslugu provođenja postupka javne nabave i stručnog nadzora. Uz navedeno, kroz Proračun za 2025. godinu se osiguravaju sredstva za nabavu i montažu ograde i moguće VTR-ove , a sve do iznosa 10.000,00 eura.S obzirom da je ovaj projekt već  bio planiran u iznosu 16.991,00 eura na teret proračunskih sredstava Općine Molve pristupilo se izmjenama na način da su obuhvaćene sve prethodno iznesene aktivnosti čime je osigurano 55.175,00 eura za provedbu projekta( od čega 36.054,00 eura iz izvora financiranja Ministartsva demografije i useljeništva).


9. AKTIVNOST A100002 UDRUGE U KULTURI

Temeljem zamolbe predsjednika Udruge osiguravaju se dodatna sredstva za donaciju Kulturnom umjetničkom društvu Molve radi sufinanciranja troškova vezanih za putovanje i gostovanje na Malti u iznosu 12.500,00 eura ( veza R 237)

10. KAPITALNI PROJEKT K100009 MULTIFUNKCIONALNA DVORANA 

Ministarstvo turizma i sporta raspisalo je javni poziv za iskaz interesa za sufinanciranje izgradnje i rekonstrukcije sportskih građevina za 2026. godinu. U cilju poticanja razvoja sportske infrastrukture te zadovoljavanju javnih potreba u sportu na području Općine Molve podnosim projektni prijedlog  za izradnju i opremanje multifunkcionalne dvorane. Vrijednost projekt procijenjuje se na 800.000,00 eura uključujući izgradnju i opremanje, projektnu/tehničku dokumentaciju, postupke provedbe javne nabave, uslugu stručnog/projektantskog nadzora uz bespovratna sredstva do 680.000,00 eura na teret spomenutog Ministarstva ( veza R 879, R881, R880, R886, P132).

11. AKTIVNOST A100004 POTICANJE SPORTSKO-REKREATIVNIH AKTIVNOSTI 

Temeljm podnesenih zamolbi, te s  ciljem poticanja i uključivanja mladih u sportske aktivnosti kroz nagrađivanja i sufinanciranja troškova vezanih uz bavljenje sportskom aktivnošću osiguravaju se dodatna sredstva u iznosu 5.000,00 eura ( veza R 264).

12. AKTIVNOST A100001 POMOĆ POJEDINCIMA I OBITELJIMA

U skladu s potrebama onih kojima je pomoć itekako potrebna ( socijalne skupine građana, obitelji) osiguravaju se dodatna sredstva pomoći u iznosu 2.000,00 eura ( veza R 267) kao i za uslugu sufinanciranja troškova za rad gerontodomaćica putem Selskog komunalnog društva Molve d.o.o.  za iznos 12.000,00 eura ( veza R 270).

13. TEKUĆI PROJEKT „PUNINA ŽIVOTA“ 

Općina Molve je kroz Proračun za 2025. godinu osigurala sredstva za redovan rad boravka starije životne dobi s područja Općine Molve putem Samostana Uznesenja Blažene Djevice Marije franjevaca konventualaca za projekt „Punina života“ i to u skladu s definiranim i sklopljenim Ugovorom o dodijeli financijskih sredstava za 2025. godinu u iznosu 80.000,00 eura. Važnost ovog projekt prepoznala je i Koprivničko križevačka županija  odobravanjem 10.000,00 eura u korist žiroračuna Općine Molve. U tu svrhu promijenjen je izvor financiranja uz priznavanje dodatnih sredstava županije uz istovremeno rasterećenje proračunskih sredstava Općine Molve ( veza R 756, R 249, P 023).


14. AKTIVNOST A100005AKCIJA „SIGURNO U PROMETU“

Radi uvažavanja modificiranog načela nastanka događaja i priznavanja rashoda s osnove izdavanja Zaključka o sufinanciranju akcije „Sigurno u prometu“ za 2024. godinu koji nije ispoštovan do otvaranje tekuće 2025. godine te izdavanja zaključka o sufinaciranju iste akcije u tekućoj godini bilo je potrebno stavku plana povećati za 72,00 eura. ( veza R 590).

15. AKTIVNOST A100017SUFINANCIRANJE NABAVE RADNIH BILJEŽNICA 

Unutar ove aktivnosti osigurana su sredstva za sufinanciranje nabave radnih bilježnica  temeljem Odluke o o financiranju troškova nabave radnih bilježnica za učenike Osnovne škole Molve u školskoj godini 2024./2025. (KLASA: 602-01/24-01/2, URBROJ: 2137/17-01-24-1 od 23. rujna 2024. godine). Nakon zaprimljenih i obrađenih zahtjeva, a kako bi svi podnositelji ostvarili jedna prava, osiguravaju se dodatna sredstva u iznosu 100,00 eura ( veza R 285).

16. AKTIVNOST A100005 POMOĆI ZA OBRAZOVANJE

Unutar ove aktivnosti osigurana su sredstva za isplatu učeničkih i studentskih pomoći temeljem Odluke o odobravanju pomoći za školovanje učenicima i studentima
s područja Općine Molve za školsku/akademsku godinu 2023./2024. i raspisivanju javnog poziva. Nakon zaprimljenih i obrađenih zahtjeva, a kako bi svi podnosutelji ostvarili jedna prava, osiguravaju se dodatna sredstva u iznosu 2.500,00 eura ( veza R 441).

17. 1. IZMJENE I DOPUNE FINANCIJSKOG PLANA DJEČJEG VFTIĆA „PČELICA“ MOLVE 
Upravno vijeće Dječjeg vrtića „Pčelica“ Molve na sjednici održanoj 25.srpnja 2025. godine donijelo je 1. Izmjene i dopune financijskog plana Dječjeg vrtića „Pčelica“ Molve za 2025. godinu i projekcije za 2026. i 2027. godinu. 
Iste su uključene kroz Izmjene i dopune Proračuna Općine Molve unutar Glave 00309 JAVNE USTANOVE PREDŠKOLSKOG ODGOJA. Obrazloženje izmjena i dopuna fimnanncijskog plana vrtića čini sastavni dio ovog obrazloženja.

